CELEX: C2006/131/61
Language: sk
Date: 2006-06-03 00:00:00
Title: Vec C-157/06: Žaloba podaná  23. marca 2006  – Komisia Európskych spoločenstiev/Talianska republika

3.6.2006   
            
            
               SK
            
            
               Úradný vestník Európskej únie
            
            
               C 131/32
            
         Žaloba podaná 23. marca 2006 – Komisia Európskych spoločenstiev/Talianska republika
   (Vec C-157/06)
   (2006/C 131/61)
   Jazyk konania: taliančina
   Účastníci konania
   
      Žalobkyňa: Komisia Európskych spoločenstiev (v zastúpení: X. Lewis, D. Recchia, splnomocnení zástupcovia)
   
      Žalovaná: Talianska republika
   Návrhy žalobkyne
   
               —
            
            
               určiť, že prijatím vyhlášky ministra vnútra č. 558/A/04/03/RR z 11. júla 2003, ktorá umožňuje neuplatnenie predpisov Spoločenstva týkajúcich sa zmlúv verejného obstarávania na dodávku ľahkých helikoptér pre potreby policajného zboru a zboru požiarnej ochrany bez toho, aby boli splnené podmienky oprávňujúce neuplatnenie predpisov Spoločenstva, si Talianska republika nesplnila povinnosti, ktoré jej vyplývajú zo spojených ustanovení článku 2 ods. 1 písm. b), článku 6 a článku 9 smernice 93/36/EHS (1),
            
         
               —
            
            
               zaviazať Taliansku republiku na náhradu trov konania.
            
         Žalobné dôvody a hlavné tvrdenia
   Komisia Európskych spoločenstiev podala 23. marca 2006 žalobu, v ktorej navrhuje určiť, že prijatím vyhlášky ministra vnútra z 11. júla 2003, ktorá umožňuje neuplatnenie predpisov Spoločenstva týkajúcich sa zmlúv verejného obstarávania na dodávku ľahkých helikoptér pre potreby policajného zboru a zboru požiarnej ochrany bez toho, aby boli splnené podmienky oprávňujúce neuplatnenie predpisov Spoločenstva, si Talianska republika nesplnila povinnosti, ktoré jej vyplývajú zo smernice Rady 93/36/EHS zo 14. júna 1993 o koordinácii postupov verejného obstarávania dodania tovaru, najmä z článku 2 ods. 1 písm. b) smernice v spojení s článkami 6 a 9 smernice.
   Komisia sa dozvedela o existencii vyššie spomenutej vyhlášky ministra vnútra v priebehu prípravy iného konania o nesplnenie povinnosti. Komisia uvádza, že táto vyhláška sa nezhoduje s uvedenou smernicou o zmluvách verejného obstarávania, keďže žiadna z podmienok stanovených v článku 2 ods. 1 písm. b) smernice 93/36/EHS, v prípade splnenia ktorých sa smernica nemusí uplatniť – to znamená napríklad v prípade zmlúv označených ako tajné, alebo zmlúv, výkon ktorých musia sprevádzať osobitné bezpečnostné opatrenia, alebo ak to vyžaduje ochrana základných bezpečnostných záujmov členského štátu – nebola splnená.
   
      (1)  Ú. v. ES L 199, 9.8.1993, s. 1; Mim. vyd. 06/002, s. 110.